open-index/open-wikipedia-markdown huggingface dataset:
Victor Vicas

De **Victor Vicas**, gebuer als *Victor Katz* de 25. Mäerz 1918 zu Moskau a Russland, a gestuerwen den 9. Dezember 1985 zu Paräis a Frankräich, war e russesch-franséische Filmregisseur, Dréibuchauteur a Filmproduzent.

## Filmographie
### Kino
* 1953: *Weg ohne Umkehr*, mam Ivan Desny a René Deltgen
* 1954: *Herr über Leben und Tod*, mam Maria Schell an Ivan Desny
* 1954: *Das zweite Leben*, mam Michel Auclair a Barbara Rütting
* 1956: *Je reviendrai à Kandara*, mam François Périer an Daniel Gélin
* 1957: *The Wayward Bus*, mam Joan Collins an Jayne Mansfield
* 1957: *[[Count Five and Die]]*, mam Jeffrey Hunter 
* 1959: *SOS Gletscherpilot*, mam Annemarie Düringer a Robert Freitag
* 1959: *Jons und Erdme*, mam Giulietta Masina a Karin Baal
* 1961: *[[Zwei unter Millionen]]*, mam Hardy Krüger a Loni von Friedl
* 1963: *[[Jack und Jenny]]*, mam Brett Halsey a Senta Berger

### TV (Auswiel)
* 1971: *Aux frontières du possible* (TV-Serie) (7 Episoden)
* 1976: *L'homme d'Amsterdam* (TV-Serie) (6 Episoden)
* 1979: *L'étrange monsieur Duvallier* (TV-Serie) (6 Episoden)
* 1974-1983: *Les brigades du Tigre* (TV-Serie) (36 Episoden)

## Um Spaweck
Via Turonensis

D**'Via Turonensis** ass de laténgeschen Numm vun engem vun de véier Jakobsweeër a Frankräich. De Wee féiert iwwer Tours. Déi Stad huet dem Wee och den Numm ginn. D'Haaptversammlungsplaz fir d'Pilger déi aus dem Norde kommen ass d'Tour Saint-Jacques zu Paräis.

D'Streck féiert bis an déi baskesch Uertschaft Ostabat, wou se mat der Via Lemovicensis an der Via Podiensis zesummeleeft.

Am éischten Drëttel vum Wee huet en d'Auswiel vun zwou Variante fir op Tours ze kommen, entweeder iwwer Chartres oder iwwer Orléans. Vun do geet et da weider iwwer Poitiers a Bordeaux op d'spuenesch Grenz lass.

Vun där Plaz un, wou déi dräi Wëeer zesummekommen, dem sougenannte Carrefour de Gibraltar, geet et mam Camino navarro iwwer de Col de Bentarte an de Pyrenäe weider op Puente la Reina a Spuenien. Et besteet awer och d'Méiglechkeet iwwer Valcarlos an de Col de Roncevaux dohin ze kommen.

Do stéisst de Camino navarro op de Camino aragonés deen d'Verlängerung a Spuenien vun der Via Tolosana ass. Vun do u bis op Santiago de Compostela heescht en da Camino francés.
## Um Spaweck
Sancoins

**Sancoins** ass eng franséisch Gemeng am Departement Cher an der Regioun Centre.

Se läit am Dall vum Aubois a laanscht de Canal de Berry.

Duerch d'Uertschaft féiert de GR 654, deen do en Deel vun der Via Lemovicensis ass.

## Um Spaweck
Thierry Scherrer

Den **Thierry Scherrer**, gebuer de 7. Januar 1959 zu Versailles, ass zanter dem 21. Mee 2008 Bëschof vu Laval. Hie gouf domat den Nofollger vum Bëschof Armand Maillard.

Seng Ordinatioun als Bëschof krut hien de 6. Juli 2008 an der Basilika Notre-Dame
zu Pontmain.

## Um Spaweck
* Mgeur Thierry Scherrer op Catholic Hierarchy
* Säit vum Bistum Laval
Debora Patta

D**'Debora Patta**, gebuer den 13. Juli 1964 am Simbabwe, ass eng südafrikanesch Moderatorin, a Journalistin

## Präisser

* 1992: South African Checkers Journalist of the Year
* 2004: Vodacom Journalist of the Year Gauteng Region
* 2004: MTN 10 Most Remarkable Women in Media
* 2007: Simonsvlei Journalist Achiever of the Year
* 2009: Vodacom Women in the Media
* 2010: CEO Magazine South Africa's Most Influential Women in Business and Government
* 2010: *Tricolor Globe Award* ab *Italian Women in the World Association*.

## Um Spaweck
* ''Who's Who SA de Debora Patta'' 
* ''Conference Speakers International'' 
* D'Debora Patta bei enger Ried op youtube
Vilaine (Nièvre)

**Vilaine** ass eng franséisch Uertschaft an der Gemeng Lurcy-le-Bourg am Departement Nièvre an der Bourgogne-Franche-Comté.

## Um Spaweck
Lurcy-le-Bourg

**Lurcy-le-Bourg** ass eng franséisch Gemeng am Departement Nièvre an der Bourgogne-Franche-Comté.

## Um Spaweck
Pierre-Perthuis

**Pierre-Perthuis** ass eng franséisch Gemeng an dem Departement Yonne an der Bourgogne-Franche-Comté. Se läit op der Via Lemovicensis

Duerch d'Gemeng leeft de Floss Cure en Haaptniewefloss vun der Yonne.

## Biller

Porte de Pierre-Perthuis.JPG|Fréier Schlasspaart
201-Pierre Perthuis.JPG|Brécken iwwer d'Cure
 

## Um Spaweck
University of Abertay Dundee

D**'University of Abertay Dundee**, besser bekannt als **Abertay University**, ass eng sougenannt *New University* zu Dundee a Schottland.
## Geschicht
D'University of Abertay Dundee gouf 1994 gegrënnt wéi den *Dundee Institute of Technology*, mat engem Regierungsdekret, den Titel an de Statut vun enger Universitéit krut. Den Institut, dee sech haaptsächlech dorëm gekëmmert huet fir der Aarbechterklass vun Dundee en Accès zur Educatioun ze ginn, gouf 1888 ënner dem Numm *Dundee College of Technology* gegrënnt.

## Akadeemesche Profil
D'Abertay University läit am Zentrum vun Dundee. Et war déi éischt Universitéit weltwäit déi 1997 e Cours a Computerspill-Entwécklung ugebueden huet. Bis haut ass d'Universitéit eng vun deene Beschten an där Branche bliwwen.

Den *Centre for Excellence* ass vu Skillset accreditéiert an huet staark Relatioune mat Partner an de Medien, wéi BBC Scotland, BBC New media, BBC vision, BSkyB, Channel 4, Electronic Arts, Codemasters, Blitz, Rare, Sony Entertainment Europe, Microsoft an Disney Interactive.

D'Universitéit ka mat den eetheschen Hackercourse grouss Fortschrëtter an der Recherche vu Computer- an Internetsécherheet noweisen.

D'Resultater vum leschte 'Research Assessment Exercise' (RAE 2008) weisen datt d'Abertay University déi bescht modern schottesch Universitéit an de Beräicher vun der Ëmwelt-Recherche, dem Droit an der Psychologie ass.

## Um Spaweck
Luxemburger Post

***Luxemburger Post*** war eng däitschsproocheg Zeitung zu Lëtzebuerg, déi mëttwochs a sonndes tëscht dem 20. Dezember 1893 an dem 31. Dezember 1909 erauskomm ass. Editeur war de Joseph Brück.

Redakter war vum Januar 1894 bis Enn Mee 1896 de Jean Gusenburger, dee virdru bei der *[[Luxemburger freie Presse]]* war. E grousse Succès haten hir Bäiluechte mam Titel *Luxemburger Romanzeitung*, *Die kleine Hausfrauenzeitung*, sou wéi *Der kleine Landwirth*. Am Süde koum eng eege Regionaleditioun eraus, déi *Escher Post* housch.

## Kuckt och
* Lëscht vun Zeitungen an Zäitschrëften zu Lëtzebuerg
Blannay

**Blannay** ass eng franséisch Gemeng am Departement Yonne an der Bourgogne-Franche-Comté.

Blannay läit am Dall vun der Cure do wou de Cousin draleeft.

## Um Spaweck
Ainhoa Achutegui

D**'Ainhoa Achutegui Núñez**, gebuer den 2. Mee 1978 zu Caracas, ass eng lëtzebuergesch Kulturmanagerin.

Si ass zu Wien opgewuess an ass do an de *Lycée français* gaangen.

Vun 2004 bis 2006 war si Direktesch fir Danz an Theater am Wiener* Werkstätten- und Kulturhaus* (WUK). Zu där Zäit war se och aktiv am Veräin *5uper. Net*, dee sech fir d'Fërderung an d'Vernetzung vu Medien, Konscht an Technologie agesat huet.

2006-2013 war si kënschtleresch Direktesch vum Centre des arts pluriels Edouard-Juncker (CAPe) zu Ettelbréck a Presidentin vun der *Fédération des centres culturels régionaux du Luxembourg*. Am Dezember 2013 gouf si zur Direktesch vum Centre culturel de rencontre Abbaye de Neumünster an der Stad Lëtzebuerg ernannt.

Am Februar 2015 gouf d'Ainhoa Achutegui, als Nofollgerin vun der Danielle Igniti, Presidentin vom Planning familial zu Lëtzebuerg. No de Wierder vun der Danielle Igniti "eng rar Pärel, jonk, engagéiert, energesch, feministesch a voll am Geescht vun der Zäit".
## Um Spaweck
Abdulla Yameen

Den **Abdulla Yameen Abdul Gayoom Yameen**, gebuer den 21. Mee 1959 zu Malé, ass e maledivesche Politiker vun der Progressiver Partei vun de Malediven. Hie war vum 17. November 2013 bis de 17. November 2018 de 6. Staatspresident vun de Malediven.

## Liewen
De Yameen ass de klengen Hallefbrudder vum Maumoon Abdul Gayoom, deen 3 Joerzéngte Staatspresident op de Maledive war. De Yameen ass op d'Majeediyya-School gaangen an huet op der Amerikanescher Universitéit Beirut an op der Claremont Graduate University studéiert. Vun 1993 bis zu senger Wal zum Staatspresident war hien Deputéierten an Oppositiounsleader am maledivesche Parlament.

De 7. September 2013 huet de Yameen d'Presidentschaftswale gewonnen a gouf de 17. November dem Mohammed Waheed Hassan säin Nofollger.

2018 huet hie bei de Presidentschaftswale kandidéiert, fir erëmgewielt ze ginn, huet dës awer géint den Ibrahim Mohamed Solih verluer. Am Februar 2020 huet hien eng Prisongsstrof wéinst Geldwäsch ugetrueden.

## Um Spaweck
* BBC:Yameen sworn in as president of the Maldives
* The Times of India: Abdulla Yameen sworn in as new Maldivian president
Ibrahim Boubacar Keïta

Den **Ibrahim Boubacar Keïta**, gebuer den 29. Januar 1945 zu Koutiala, a gestuerwen de 16. Januar 2022 zu Bamako, war e malesche Politiker.

Hie war vum 4. September 2013 bis zu sengem Récktrëtt den 19. August 2020 Staatspresident vu Mali.

Virdru war hien ë.&nbsp;a. vun 1994 bis 2000 Premierminister a vun 2002 bis 2007 Parlamentspresident am Mali.

Säi Virgänger als Staatspresident war den Dioncounda Traoré, deen dat Amt kommissaresch hat.
Das Freie Wort

**Das Freie Wort** respektiv **Das freie Wort** war den Titel vun:
* enger lëtzebuergescher kathoulescher Dageszeitung, vum Pierre Brück als Konkurrenzblat zum *Luxemburger Wort* erausginn: Das Freie Wort (1884-1887);
* dem Organ vum Lëtzebuerger Fräidenkerbond, dat 1936 duerch *[[Die neue Zeit (1936-1940)|Die neue Zeit]]* ersat gouf: Das freie Wort (1929-1936).
Das Freie Wort (1884-1887)

***Das Freie Wort*** war eng däitschsproocheg Dageszeitung zu Lëtzebuerg, déi wiertes tëscht dem 19. November 1884 an dem 31. Mäerz 1887 als eng Zort Konkurrenz zum *[[Luxemburger Wort]]* erauskomm ass. 

Den Editeur war de Pierre Brück. Dësen hat zanter dem 1. Abrëll 1856 den Optrag, d**Luxemburger Wort'' ze drécken. Mee de Bëschof [[Jean-Joseph Koppes]] hat de 25. Abrëll 1884 d'Rechter um Wort dem Drécker Johann Hary verkaf, deen den 20. November 1886 an den 3. Februar 1887 zesumme mat sengem Stéifjong [[Louis Held]] d'[[Saint-Paul Luxembourg|Sankt-Paulus-Dréckerei]] gegrënnt huet. Aus Protest iwwer de Verloscht vun der Drécker-Commande vum ''Wort'' huet de Brück seng eegen Zeitung gegrënnt; ''das Freie Wort''.

D**Freie Wort* war streng [[kathoulesch]], och wann et sech alt mam *Wort* an d'Hoer geroden ass. Vill Opmierksamkeet krut et an engem Prozess, deen d'[[Klara Moes]] géint et gefouert hat, well et Bréiwer vun hir publizéiert hat.

Redakter waren de [[Charles André Engel]] an de [[Jean-Nicolas Moes]].

Den 31. Mäerz 1887 koum déi lescht Nummer vum *Freie Wort* eraus, an et gouf ersat duerch d*'Luxemburger freie Presse''.

## Kuckt och
* Lëscht vun Zeitungen an Zäitschrëften zu Lëtzebuerg
Kölsch (Sprooch)

D**'Kölsch** ass eng Variant vum Ripuareschen a gëtt zu Köln an an den ugrenzende Gemenge geschwat. Et ass – wat d'Zuel vun de Leit ugeet déi Kölsch schwätzen – déi gréisst Variant vum Ripuareschen an dem Zentralripuaresche bannent dem Mëttelfränkeschen.

Ripuaresch gehéiert zesumme mam Muselfränkeschen an dem Lëtzebuergeschen zum Mëttelfänkeschen, dat sech duerch d'Benrather Linn bei Düsseldorf vum Nidderfränkeschen oftrennt. Am Rhäinesche Fächer gëtt et nach aner Dialektgrenzen (Isoglossen). Änlech Dialekter ginn och zu Bonn a bis an d'Äifel erof geschwat. Dofir gläicht d'Kölsch och zum Deel der Lëtzebuerger Sprooch. Dat gesäit ee beispillsweis bei dësem kölsche Spréchwuert, dat bal d'selwecht och am Lëtzebuergesche bekannt ass:

* *ksh: Besser en Mösch en d'r Hand wie en Duuv om Daach.*
* ltz: Léiwer e Spatz an der Hand wéi eng Dauf um Daach.

Kölsch huet eng speziell Bedeitung am Kölner Karneval, wou déi meescht Lidder am Dialekt sinn. Doriwwer eraus ass am Kölschen awer och Pop- a Rockmusek (BAP, Bläck Fööss) a Literatur geschriwwe ginn. Haut schwätzen allerdéngs ëmmer manner Leit an der Regioun den echten Dialekt. Déi Meescht hu sech scho méi oder manner staark un d'Houdäitscht ugepasst.
## Literatur

* Fritz Hoenig: *Wörterbuch der Kölner Mundart. Nach der Erstausgabe von 1877.* J.P. Bachem Verlag, Köln 1952.
* Georg Heike: *Zur Phonologie der Stadtkölner Mundart.* Marburg 1964. (Deutsche Dialektgeographie Band 57)
* Martin Hirschberg, Klaus Hochhaus: *Kölsch för anzelore.* Lütgen, Frechen 1990, ISBN 3-9802573-0-4.
* Adam Wrede: *Neuer Kölnischer Sprachschatz.* 3 Bände. 12. Auflage. Greven Verlag, Köln 1999, ISBN 3-7743-0243-X.
* Alice Tiling-Herrwegen: *De kölsche Sproch.* Kurzgrammatik Kölsch-Deutsch. 1. Auflage. J.P. Bachem Verlag, Köln 2002, ISBN 3-7616-1604-X.
* Christa Bhatt: *Kölsche Schreibregeln.* 1. Auflage. J.P Bachem Verlag, Köln 2002, ISBN 3-7616-1605-8.
* Helga Resch, Tobias Bungter: *Sprachführer Kölsch.* (mit einer CD gesprochen von Tommy Engel). 1. Auflage. Verlag Kiepenheuer & Witsch, Köln 2004, ISBN 3-462-03557-6.
* Helga Resch, Tobias Bungter: *Sprachführer Kölsch 2 – für Fortgeschrittene.* (mit einer CD gesprochen von Tommy Engel). 1. Auflage. Verlag Kiepenheuer & Witsch, Köln 2005, ISBN 3-462-03591-6.
* Christa Bhatt, Alice Herrwegen: *Das Kölsche Wörterbuch.* 3. Auflage. J.P. Bachem Verlag, Köln 2009, ISBN 978-3-7616-2358-9.
* Peter Caspers: *Op Kölsch – Das Wörterbuch Kölsch-Hochdeutsch, Hochdeutsch-Kölsch.* Greven Verlag, Köln 2006, ISBN 3-7743-0380-0.
* Alice Herrwegen: *Mer liere Kölsch – ävver höösch*. J.P. Bachem Verlag, Köln 2008, ISBN 978-3-7616-2201-8.
* Margarete Flimm, Florian Wollenschein: *Wörterbuch der kölschen Mundart. Kölsch-Deutsch Deutsch-Kölsch.* Books on Demand, Norderstedt 2011, ISBN 978-3-8448-0659-5.

## Kuckt och
## Um Spaweck
Ilario Antoniazzi

Den **Ilario Antoniazzi**, gebuer den 23. Abrëll 1948 zu Rai an der Provënz Treviso, ass den Äerzbëschof vun Tunis an Tunesien.

Seng Ordinatioun als Bëschof krut hien de 16. Mäerz 2008 zu Jerusalem.

## Um Spaweck

*  Den Ilario Antoniazzi op Catholic Hierarchy
* Websäit vum Bistum Tunis
Saint-Pierre-les-Étieux

**Saint-Pierre-les-Étieux** ass eng franséisch Gemeng am Departement Cher an der Regioun Centre.

Se läit am Dall vun der Marmande an deem vum *Ruisseau de la Ruige*. An der Uertschaft kann een d'Reschter vum fréiere Canal de Berry gesinn.

Duerch d'Uertschaft féiert de GR 654, deen do en Deel vun der Via Lemovicensis ass. 
## Kuckeswäertes
* D'Kierch Saint-Pierre au dem 12. Joerhonnert, zanter dem 5. Februar 1925 als *Monument historique* klasséiert.
* De *Manoir*, zanter 1931 als *Monument historique* klasséiert.

## Um Spaweck
Thaumiers

**Thaumiers** ass eng franséisch Gemeng am Departement Cher an der Regioun Centre.

Se läit am Dall vum Auron deen am Südwesten an am Süde vun der Gemeng d'Grenz mat den Nopeschgemenge Le Pondy, Charenton a Vernais mécht. Se stéisst och op der Gemengegrenz mat Le Pondy un de fréiere Canal de Berry.

## Kuckeswäertes
* D'Kierch Saint-Saturnin déi zanter dem 2. Juni 1911 als *Monument historique* klasséiert ass.
* D'Schlass vun Thaumiers, vun deem verschidden Deeler och zanter dem 14. Dezember 1979 klasséiert sinn.

## Um Spaweck
Don Sharp

Den **Don Sharp**, gebuer als *Donald Sharp* den 19. Abrëll 1922 zu Hobart, Tasmanien, Australien, a gestuerwen de 14. Dezember 2011, war e brittesche Filmregisseur, Dréibuchauteur, Filmproduzent an Theater- a Filmschauspiller.

## Filmographie
### Kino
* 1955: *The Stolen Airliner*
* 1957: *The Golden Disc*
* 1958: *The Adventures of Hal 5*
* 1959: *The Professionals*
* 1960: *Linda*
* 1962: *Two Guys Abroad*, mam George Raft 
* 1963: *It's All Happening*, mam Tommy Steele 
* 1962: *[[The Kiss of the Vampire]]*, mam Clifford Evans an Edward de Souza
* 1964: *Witchcraft*, mam Lon Chaney Jr. 
* 1964: *[[The Devil-Ship Pirates]]*, mam Christopher Lee 
* 1965: *Curse of the Fly*, mam Brian Donlevy 
* 1965: *The Face of Fu Manchu*, mam Christopher Lee, Joachim Fuchsberger a Karin Dor
* 1966: **, mam Christopher Lee a Barbara Shelley
* 1966: *[[Our Man in Marrakesh]]*, mam Tony Randall a Senta Berger
* 1966: *The Brides of Fu Manchu*, mam Christopher Lee an Heinz Drache
* 1967: *Rocket to the Moon*, mam Burl Ives, Terry-Thomas a Gert Fröbe
* 1967: *The Violent Enemy*, mam Tom Bell a Susan Hampshire
* 1970: *Taste of Excitement*, mam Eva Renzi a Paul Hubschmid
* 1973: *Dark Places*, mam Christopher Lee an Joan Collins
* 1973: *Psychomania*, mam George Sanders 
* 1973: *Callan*, mam Edward Woodward a Carl Möhner
* 1974: *Hennessy*, mam Rod Steiger a Lee Remick
* 1978: *[[The Thirty Nine Steps (1978)|The Thirty Nine Steps]]*, mam Robert Powell an David Warner
* 1979: *Bear Island*, mam Donald Sutherland, Vanessa Redgrave a Richard Widmark
* 1983: *What Waits Below*, mam Robert Powell an Timothy Bottoms

## Um Spaweck
Éditions Simoncini

**Éditions Simoncini** ass e lëtzebuergesche Verlag, dee sech op Poesie a Konscht spezialiséiert huet. De Verlag mat Sëtz an der Galerie Simoncini an der Stad Lëtzebuerg gouf 1985 vum Hotelier, Galerist an Auteur André Simoncini gegrënnt.

Zu den Auteuren, déi bei den Éditions Simoncini erauskoumen, gehéieren d'Lëtzebuerger José Ensch an Edmond Dune, d'Belsch André Schmitz an André Doms, d'Fransouse Michel Butor, Andrée Chedid, Alain Bosquet, Eugène Guillevic, den Tschech an Nobelpräislaureat Jaroslav Seifert, de Pol Maciej Niemiec, de Russ Genrich Sapgir an d'Senegalese Charles Carrère a Léopold Sédar Senghor.

De Simoncini-Verlag gëtt och Konschtkatalogen eraus, sou z.&nbsp;B. vum Moritz Ney (1990) an Nicolae Fleissig (1991).
André Simoncini

Den **André Simoncini**, gebuer den 21. Februar 1946 zu Esch-Uelzecht, ass e lëtzebuergeschen Hotelier, Galerist an Auteur.

Hien huet op der Universitéit Tours/Orléans fir Iwwersetzer an Interpret studéiert an duerno vun 1973 bis 1979 bei der NAMSA zu Capellen geschafft.

1976 huet den André Simoncini den *Hotel-Restaurant Français* op der Plëss d'Arem iwwerholl an 1981 d'Galerie Simoncini an der Louvignysgaass opgemaach. 1985 huet en d'Éditions Simoncini gegrënnt, e Verlag deen op Poesie a Konscht spezialiséiert ass.

2006 dunn huet hien de fréieren *Hotel Schintgen* an der Ënneschtgaass iwwerholl a bis 2008 komplett renovéiert. Dunn ass och d'Galerie am Rez-de-chaussée vum Hotel, lo Hotel Simoncini, ënnerbruecht ginn, déi do iwwer déi verschidde Stäck an den Hotel iwwergeet, soudatt een duerch d'ganzt Haus d'Konschtwierker gesi kann.

## Publikatiounen
* André Simoncini, 1977. *Aube impalpable.* Préf. de Raymond Datheil ; frontispice de Zdenka Datheil. Paris: Éditions Caractères. 74 p.
* André Simoncini, 1977. *Le chagrin strident.* Le Temps parallèle 15: 31.
* André Simoncini, 1984. *Versant probatoire.* Paris: Éditions Saint-Germain-des-Près. 61 p. ISBN 2-243-02549-3.
* André Simoncini, 1988. *Manuel de l'éphémère.* Paris: éd. Saint-Germain-des-Prés. 83 p. ISBN 2-243-03098-5.
* André Simoncini, 1996. *Un an après 1995: il reste à inscrire la Culture dans un vrai projet de société.* Le Phare 85: 17.
* André Simoncini, 1996. *Les poèmes de Malika.* Luxembourg. 30 p.
* André Simoncini, 2006. *Ecoute.* Luxembourg: Éditions Simoncini.
* Holley Chirot (gravures) et André Simoncini (poèmes), 2021. *Le tournoiement des ombres*. Galerie Simoncini Éditeur. 78 p. ISBN 978-2-87976-014-8

## Um Spaweck
Tony Randall

Den **Tony Randall**, gebuer als *Arthur Leonard Rosenberg* de 26. Februar 1920 zu Tulsa, Oklahoma, a gestuerwen de 17. Mee 2004 zu New York, war en US-amerikanesche Schauspiller.

Bekannt ass den Tony Randal am Kino besonnesch duerch 3 Filmer *Pillow Talk* (1959) vum Michael Gordon, *Lover Come Back* (1961) vum Delbert Mann an *Send Me No Flowers* (1964) vum Norman Jewison an deenen hie mam Rock Hudson an Doris Day zesumme gespillt huet.
## Filmographie
### Kino
* 1957: *Oh, Men! Oh, Women!*, vum Nunnally Johnson mam Ginger Rogers an David Niven
* 1957: *Will Success Spoil Rock Hunter?*, vum Frank Tashlin mam Jayne Mansfield a Betsy Drake
* 1957: *No Down Payment*, vum Martin Ritt mam Joanne Woodward a Sheree North
* 1959: *The Mating Game*, vum George Marshall mam Debbie Reynolds 
* 1959: *[[Pillow Talk]]*, vum Michael Gordon mam Rock Hudson an Doris Day
* 1960: *[[The Adventures of Huckleberry Finn (Film 1960)|The Adventures of Huckleberry Finn]]*, vum Michael Curtiz mam Archie Moore a Mickey Shaughnessy
* 1960: *Let's Make Love*, vum George Cukor mam Marilyn Monroe an Yves Montand
* 1961: *Lover Come Back*, vum Delbert Mann mam Rock Hudson an Doris Day
* 1962: *Boys' Night Out*, vum Michael Gordon mam Kim Novak an James Garner
* 1962: *Two Weeks in Another Town*, vum Vincente Minnelli mam Kirk Douglas a Cyd Charisse
* 1963: *Island of Love*, vum Morton DaCosta mam Robert Preston an Giorgia Moll
* 1964: *7 Faces of Dr. Lao*, vum George Pal mam Barbara Eden an Arthur O'Connell
* 1964: *The Brass Bottle*, vum Harry Keller mam Burl Ives a Barbara Eden
* 1964: *[[Robin and the 7 Hoods]]*, vum Gordon Douglas mam Frank Sinatra, Dean Martin a Bing Crosby
* 1964: *Send Me No Flowers*, vum Norman Jewison mam Rock Hudson an Doris Day
* 1965: *Fluffy*, vum Earl Bellamy mam Shirley Jones 
* 1965: *[[The Alphabet Murders]]*, vum Frank Tashlin mam Anita Ekberg a Robert Morley
* 1966: *[[Our Man in Marrakesh]]*, vum Don Sharp mam Senta Berger an Herbert Lom
* 1972: *Every Thing You Always Wanted to Know About Sex*, vum Woody Allen mam Burt Reynolds an Anthony Quayle
* 1979: *Scavenger Hunt*, vum Michael Schultz mam Richard Benjamin 
* 1980: *The Gong Show Movie*, vum Chuck Barris 
* 1980: *Foolin' Around*, vum Richard T. Heffron mam Annette O'Toole an Eddie Albert
* 1983: *The King of Comedy*, vum Martin Scorsese mam Robert De Niro an Jerry Lewis
* 1989: *That's Adequate*, vum Harry Hurwitz mam James Coco an Ina Balin
* 1989: *It Had to Be You*, vum Joseph Bologna 
* 1990: *Gremlins 2*, vum Joe Dante mam Phoebe Cates a Christopher Lee 
* 1993: *Fatal Instinct*, vum Carl Reiner mam Armand Assante a Sean Young
* 2003: *Down with Love*, vum Peyton Reed mam Renée Zellweger an Ewan McGregor
* 2003: *It's About Time*, vum Kevin Shinick mam Paul Bartholomew

## Literatur
* Tony Randall: *Which Reminds Me*, 1989, Biographie.
## Um Spaweck
Guérigny

**Guérigny** ass eng franséisch Gemeng am Departement Nièvre an der Bourgogne-Franche-Comté.

Guérigny läit am Dall vun der Nièvre do wou d'Nièvre d'Arzembouy draleeft, op enger Héicht vun 195 - 260 Meter.

### Kuckeswäertes
* Déi fréier Schmelze vu Villemenant mat engem Musée, wou ee ka gesi wat fréier do fabrizéiert gouf an och d'Maschinnen déi gebraucht goufen.
*De Bësch Forêt des Bertranges dee mat 7.600 Hektar ee vun de gréisste Bëschmassiver a Frankräich ass. 
* D'Schlass vu Villemenant aus dem 14. Joerhonnert an nach e puer aner Schlässer dorënner d'Schlass de la Chaussade.
*D'Kierch Saint-Pierre.

## Um Spaweck
Balleray

**Ballery** ass eng franséisch Gemeng am Departement Nièvre an der Bourgogne-Franche-Comté.

D'Gemeng besteet aus dem Haaptuert Balleray, an de klengen Uertschaften *Arriault*, *Les Fontaines*, *La Forêt Ronde* a *Champaudon*.

Um Territoire vun der Gemeng hunn zwou Baachen hir Quell an zwar de *Ruisseau des Fontaines* an de *Ruisseau d'Arriault* déi um Lieu-dit *Champaudon* zesummelafen an dann d*'Heuille* d'bilden déi südlech vun Urzy beim ale *Moulin de la Fosse* an d'Nièvre leeft.

## Um Spaweck
Kölsch (Béier)

**Kölsch** ass en uewergärege Béier mat engem relativ mëlle Geschmaach.

Den Numm Kölsch ass e *geographesch geschützte Label* vun der EU. Dofir däerf en nëmme fir Béier benotzt ginn, deen an der Regioun vu Köln gebraut gëtt.

Kölsch ass awer iwwer Köln eraus bekannt a gëtt am ganze Rhäinland vill gedronk. Donieft gëtt en a manner grousse Quantitéiten och an aner Regioune vun Däitschland an an d'Ausland exportéiert. Déi bekanntst Kölsch-Marke si *Reissdorf, Gaffel* a *Früh*. Am Ganze gëtt et der tëscht 20 an 30.

Kölsch gëtt a klenge Glieser servéiert, traditionell 0,2 oder maximal 0,3 Liter. Déi dréit de Garçon dacks an engem sougenannte "Kranz", wou hien zéng oder méi Glieser kann drastiechen..
## Um Spaweck

* koelsch-net.de
Kölsch

**Kölsch** (wuertwierlech: "vu Köln") bezeechent:
* eng Variant vum Ripuareschen, déi zu a ronderëm Köln geschwat gëtt: Kölsch (Sprooch);
* eng Zort Béier, déi zu a ronderëm Köln gebraut gëtt: Kölsch (Béier).
Grofschaft Chiny

D**'Grofschaft Chiny** war eng Grofschaft, déi am Südweste vun der haiteger Provënz Lëtzebuerg an an Nordweste vum haitegen Departement Meuse louch, e Gebitt, duerch dat d'Semois an d'Kuer derduerchlafen.

Warscheinlech goung s'ervir aus der Grofschaft Ivoix (och nach Yvoy, Ivoy oder Yvois), déi an d'Hänn vum Otto vu Warcq gefall ass. Nodeem 971 Chiny gegrënnt gi war, hu sech dem Otto seng Nofollger no där Buerg genannt.

Wéi de Grof Louis IV. vu Chiny 1226 gestuerwen ass, goung d'Grofschaft Chiny un d'Grofschaf Looz iwwer, well dem Louis seng Duechter Jeanne mam Arnoul IV. vu Looz bestuet war.

D'Koppel huet hire Besëtz ënner hiren zwéi Jonge verdeelt:
* de Louis V, dee jéngsten, gouf 1268 Grof vu Chiny;
* de Jean, den Eelsten, gouf 1273 Grof vu Looz.

Wéi de Louis 1299 gestuerwen ass, huet säin Neveu Arnoul V., dem Jean säi Jong, Chiny geierft, soudatt déi zwou Grofschaften nees a Personalunioun vereenegt waren.

1362 huet de Godefroid II. vun Heinsberg d'Grofschaft dem Arnoul IV. verkaf, dee se sengersäits 1364 dem Wenzel I. vu Lëtzebuerg verkaf huet. D'Gebitt blouf awer ëmmer nieft dem Herzogtum Lëtzebuerg bestoen, gouf also ni voll integréiert, sou datt dat Ganzt nach am spéiden 18. Joerhonnert als *Duché de Luxembourg et Comté de Chiny* ernimmt gëtt.

## Kuckt och

* Ivoix

## Literatur
*Arlette Laret-Kayser: *Entre Bar et Luxembourg: Le comté de Chiny des origines à 1300.* Bruxelles (éditions du Crédit Communal, Collection Histoire, série in-8°, n° 72), 1986; 273 pages; ISBN 2-87193-007-4
Maurice Duchscher

De **Maurice Duchscher**, gebuer den 2. November 1870 zu Hollerech, a gestuerwen de 27. November 1919 zu Wecker, war e lëtzebuergeschen Ingenieur an Industriellen.

No sengen Ingenieursstudien op der polytechnescher Schoul zu Oochen ass hien 1893 an d'Usines de Wecker, de Betrib vu sengem Papp, dem André Duchscher, agetrueden. 1911, nom Doud vum Papp huet hien d'Leedung vun der Firma zu Wecker iwwerholl.

Hie war vun 1915 vun 1915 bis zu sengem Doud Buergermeeschter vun der Gemeng Biwer.

De Maurice Duchscher ass de Brudder vum Max Duchscher.
## Quell
* Noruff Maurice Duchscher aus der *Revue technique luxembourgeoise* Nr 5, Mee 1919, publizéiert um Site vun den Aal Oochener
Max Dauphin

De **Max Dauphin**, gebuer de 26. August 1977 zu Lëtzebuerg, a gestuerwen duerch en Accident de 6. September 2024 zu Seignosse, war e lëtzebuergesche Moler.

Seng Biller si figurativ, a vermësche verschidden Techniken (Acryl, Ueleg, Spray a Collage).

## Liewen a Karriär

De Max Dauphin huet zu Marseille studéiert an huet do seng éischt Wierker ausgestallt, déi vum franséische Graffiti beaflosst waren.

2005, huet hien zu Roum am Centre culturel français bei der Kollektivausstellung *Dongo the vulture* matgemaach, wou e westafrikanesch Gedichter illustréiert huet. Hien huet och eng Serie vu Portraiten an der Lëtzebuerger Ambassade zu Roum ausgestallt.

2007 hat de Max Dauphin mam Graffiti-Kënschtler Sumo eng Kollektivausstellung mam Titel "Brush vs Spray Can" am Konschthaus Beim Engel.

*No Names*, 2009 zu Saarbrécken, war seng éischt Solo-Ausstellung. Dat selwecht Joer gouf hie vum Kulturministère als Vertrieder vu Lëtzebuerg bei de *Jeux de la Francophonie* zu Beirut ausgewielt, an huet do fir seng Molerei “Le Radeau de la Méduse” eng Spezialmentioun vum Jury kritt.

Duerno huet hien eng Zäit an Zentralasien gelieft, an do an der Tsagaandarium Art Gallery zu Ulan Bator an der Mongolei eng Sammlung Tableaue mam Titel *City Spirits* ausgestallt.

Am Oktober 2013 hat de Max Dauphin zwou Ausstellungen zu New York. Seng Sammlung *Original is not even a Flavor* gouf fir d'éischt am Rockaway Beach Surf Club ausgestallt, an duerno am ConArtist Gallery.

## Ausstellungen
* 2005 "Dongo the Vulture", franséische Kulturzentrum zu Roum (Italien)
* 2005 "Ethnic Portraits", lëtzebuergesch Ambassade zu Roum (Italien)
* 2007 "Brush vs Spray Can", Konschthaus Beim Engel (Lëtzebuerg)
* 2009 "No Names", Kulturfoyer, Saarbrécken (Däitschland)
* 2009 "Le Radeau de la Méduse", Mention Spéciale du Jury, Jeux de la Francophonie, Beirut (Libanon)
* 2011 "City Spirits", Tsagaandarium Art Gallery, Ulan Bator (Mongolei)
* 2013 "Original is not even a Flavor", Rockaway Beach Surf Club & ConArtist Gallery, New York (USA)
Epona

D**'Epona**, heiansdo och **Epana** genannt, ass eng keltesch Gëttin vun der Fruuchtbarkeet an déi réimesch Gëttin vun de Päerd. Den Numm kënnt vum alkelteschen **epos*, resp. dem ireschen *ech* (béides: "Päerd") hier. Op verschiddenen Inskriptiounen huet si den Titel [*Rigani*.

Si gouf zu der Zäit vun de Kelten an de Gallo-Réimer am ganze keltesche Raum (Celticum) veréiert a gouf meeschtens mat Päerd (oder op engem Päerd) ofgebilt, dacks och mat enger Afferschuel, Friichten oder enger Cornucopia. D'réimesch Kavallerietruppen hunn d'Epona als Gëttin vun de Päerd an der Reiderei iwwerholl.

## Literatur
* Helmut Birkhan: *Kelten. Versuch einer Gesamtdarstellung ihrer Kultur.* Verlag der Österreichischen Akademie der Wissenschaften, Wien 1997, ISBN 3-7001-2609-3.
* Stéphanie Boucher: Epona. In: *Lexicon Iconographicum Mythologiae Classicae* (LIMC). Band V, Zürich/München 1990, S. 985–999.
* Marion Euskirchen: Epona. In: *Der Neue Pauly* (DNP). Band 4, Metzler, Stuttgart 1998, ISBN 3-476-01474-6, Sp. 2.
* Marion Euskirchen: *Epona*. In: *Berichte der Römisch-Germanischen Kommission*. Band 74, 1993, S. 607ff.
* Roland Gschlössl: *Im Schmelztiegel der Religionen. Göttertausch bei Kelten, Römern und Germanen.* von Zabern, Mainz 2006, ISBN 978-3-8053-3655-0, S. 47–59.
* Bernhard Maier: *Lexikon der keltischen Religion und Kultur*. Kröner, Stuttgart 1994, ISBN 3-520-46601-5, S.&nbsp;114&nbsp;f.

## Epona-Artefakten am Nationalmusée fir Geschicht a Konscht

Luxembourg MNHA 260 Epona Dalheim.jpg|2.-3. Jh., fonnt zu Duelem
Luxembourg MNHA 262 Epona Dalheim.jpg|2.-3. Jh., fonnt zu Duelem
Luxembourg MNHA 273 Epona.jpg|*Aedicula* mat engem Epona-Relief bannendran
Luxembourg MNHA 265 Epona provenance incertaine.jpg|2.-3. Jh., net sécher wou fonnt
Luxembourg MNHA 264 Epona Contern.jpg|2.-3. Jh., fonnt zu Conter


## Um Spaweck
* 
* Epona.net –Fuerschungsportal iwwer d'Epona (engl.)
Poiseux

**Poiseux** ass eng franséisch Gemeng am Departement Nièvre an der Bourgogne-Franche-Comté.

Poiseux läit am Dall vun der Nièvre d'Arzembouy déi sech do e puermol an zwéin Äerm deelt an erëm zesummeleeft.

## Um Spaweck
Ourouër

**Ourouër** ass eng franséisch Gemeng am Departement Nièvre an der Bourgogne-Franche-Comté.

## Um Spaweck
A House in the Hills

***A House in the Hills*** ass e lëtzebuergesch-US-amerikanesche Thriller vum Ken Wiederhorn aus dem Joer 1993.

## Ëm wat geet et am Film?
D'Alex soll op en Haus oppassen an deem viru Kuerzem e Muerd geschitt ass...

## Kuckt och
* Lëscht vu lëtzebuergesche Filmer
Saint-Martin-d'Heuille

**Saint-Martin-d'Heuille** ass eng franséisch Gemeng am Departement Nièvre an der Bourgogne-Franche-Comté.

Saint-Martin-d'Heuille läit am Dall vun der Nièvre a vun der Heuille, déi do zesummen op ronn dräi Kilometer d'Grenz mat der Nopeschgemeng Urzy maachen.

## Um Spaweck
Bessais-le-Fromental

**Bessais-le-Fromental** ass eng franséisch Gemeng am Departement Cher an der Regioun Centre.

## Um Spaweck
Gimouille

**Gimouille** ass eng franséisch Gemeng am Departement Nièvre an der Regioun Bourgogne-Franche-Comté.
## Hydrogaphie
D'Gemeng läit um Zesummelaf vum Allier mat der Loire. Am Norde mécht d'Loire d'Grenz mat der Nopeschgemeng Marzy am selwechten Departement, an am Weste mécht den Allier d'Grenz mat de Gemenge Cuffy an Apremont-sur-Allier déi allen zwou am Cher leien.

Queesch duerch d'Gemeng leeft de säitleche Loirekanal an nach e puer kleng Baachen déi deelweis an den Allier an deelweis an d'Loire lafen.
## Jakobswee
Duerch den nërdlechen Deel leeft de GR 654 deen do zum Jakobswee iwwer Limoges gehéiert.
## Plazen a Monumenter
* D'Waasserschlass *Château du Marais* aus dem 14. Joerhonnert.
*D'Schlässer *Le Colombier, Fertot, La Grâce, Sampanges* aus dem 19. Joerhonnert.
*D'Kanalbréck vu Guétin
*D'romanesch Kierch aus dem 12. Joerhonnert
*D'Pastoueschhaus aus dem 18. Joerhonnert

## Um Spaweck
Atelier Luxembourg

***Atelier Luxembourg*** ass en Documentaire vum Lëtzebuerger Regisseur Yann Tonnar.

Mat de Virbereedunge vum Film gouf am Januar 2012 ugefaangen. En hat den 12. November 2013 Première.

## Ëm wat geet et am Film?
De Film besteet aus de Portraite vu véier lëtzebuergesche Kënschtler: Marco Godinho, Tina Gillen, Catherine Lorent a Jean-Marie Biwer.

## Kritik
D'Josée Hansen vum Lëtzebuerger Land schreift:
*[V]oilà que le bât blesse: Atelier Luxembourg ne dépasse guère le format émission de télévision. Certes, le cinéaste a eu le temps et le loisir de voyager à travers l'Europe, de Bruxelles à Venise en passant par Berlin. Mais il n'a pas profité de ce temps pour faire quelques recherches historiques sur l'œuvre de ces artistes, leur évolution dans le temps, une analyse critique de leur production, de leur carrière ou de leur discours. [...] [Ç]a reste extrêmement superficiel, jamais on ne touche une idée nouvelle, radicale, voire, mieux, une fêlure ou des doutes existentiels. [...] De facture extrêmement classique, le film sera donc avant tout une photo d'un moment précis de l'histoire de l'art au Luxembourg, qu'avec le recul, on regardera comme un document d'époque – un peu comme celles d'Elisabeth Vermast ou de Liliane Thorn-Petit au XXe siècle.*

D'Marie-Laure Rolland vum Luxemburger Wort schreift:
*On peut se demander si le choix de quatre artistes pour un seul film n'est pas un peu trop ambitieux. Certes, Yann Tonnar parvient en quelques plans à nous faire saisir l'univers artistique dans lequel évoluent des interlocuteurs, ainsi que leurs questionnements. On reste néansmoins dans les grandes lignes et le film ne lève qu'un coin du voile sur leur moteur créatif.*

## Kuckt och
* Lëscht vu lëtzebuergesche Filmer

## Um Spaweck
* ''Atelier Luxembourg'' op samsa.lu 
* ''Atelier Luxembourg'' um Site vum Caino Luxembourg
Challuy

**Challuy** ass eng franséisch Gemeng am Departement Nièvre an der Bourgogne-Franche-Comté.

Challuy läit am Dall vun der Loire a queesch derduerch leeft säitleche Loirekanal.

Duerch d'Gemeng féiert eng Variant vun der Via Lemovicensis.

## Um Spaweck
Bipedie

D**'Bipedie** (vum Latäin: bis „duebel“, pes/pedis „Fouss“) ass eng Fortbeweegungsaart um Buedem bei deem e Wiese sech haaptsächlech op sengen zwee hënneschte Been weiderbeweegt, wéi Goen, Hopsen, Sprangen oder Lafen.

Et ass eng vun de physeschen Eegenschafte vum Mënsch, déi bei him och permanent ass, sou wéi et bei verschiddenen Dinosauriere war, an och haut nach bei alle Vigel.

Et ass een e Biped, wann ee sech op d'mannst sou vill, oder méi op den zwee hënneschte Been weiderbeweegt, wéi mat enger anerer Méiglechkeet.
Via Podiensis

D**'Via Podiensis** ass de laténgeschen Numm vun engem vun de véier Jakobsweeër a Frankräich. De Wee geet fort vu Le Puy-en-Velay an déi Stad huet em och den Numm ginn.

D'Streck féiert bis an déi baskesch Uertschaft Ostabat, wou se mat der Via Lemovicensis an der Via Turonensis zesummeleeft.

Vun där Plaz un, wou déi dräi Weeër zesummekommen, dem sougenannte Carrefour de Gibraltar, geet et mam Camino navarro iwwer de Col de Bentarte an de Pyrenäe weider op Puente la Reina a Spuenien. Et besteet awer och d'Méiglechkeet iwwer Valcarlos an de Col de Roncevaux dohin ze kommen.

Do stéisst de Camino navarro op de Camino aragonés deen d'Verlängerung a Spuenien vun der Via Tolosana ass. Vun do u bis op Santiago de Compostela heescht en da Camino francés.

## Um Spaweck
Voutenay-sur-Cure

**Voutenay-sur-Cure** ass eng franséisch Gemeng am Departement Yonne an der Bourgogne-Franche-Comté.

D'Gemeng läit um Uwänner vun der Cure do wou de Vau de Bouche draleeft.

De GR 13 de vu Fontainebleau op Bourbon-Lancy féiert, leeft queesch duerch d'Gemeng. 

## Um Spaweck
Saint-Moré

**Saint-Moré** ass eng franséisch Gemeng am Departement Yonne an der Bourgogne-Franche-Comté.

## Um Spaweck
Lichères-sur-Yonne

**Lichères-sur-Yonne** ass eng franséisch Gemeng am Departement Yonne an der Bourgogne-Franche-Comté.

Givry läit an engem Säitendall vun der Yonne, an deem déi kleng Baach *Ruisseau de St. Gervais* leeft. Duerch den nërdleche Wutz leeft de Canal du Nivernais an d'Yonne mécht do d'Gemengegrenz mat Crain.

## Um Spaweck
Pano ne passera pas

***Pano ne passera pas*** ass e lëtzebuergesche Film vum Ody Roos an Danielle Jaeggi aus dem Joer 1969. 
## Ëm wat geet et am Film?
De Film spillt zu Paräis am Mee 1968 zur Zäit vun den Onrouen a vum Streik vun de Studenten.
## Kuckt och
* Lëscht vu lëtzebuergesche Filmer
Mais qui m'a donc fait ce bébé?

***Mais qui m'a donc fait ce bébé?*** ass e franséisch-lëtzebuergesche Spillfilm vum Michel Gérard aus dem Joer 1971.

E koum de 27. Oktober 1971 a Frankräich an de Kino.

## Ëm wat geet et am Film?

Dräi Woche viru senger Hochzäit mam Virginie kritt de Vincent e Bréif vun engem Buttek, fir do säi Kaddo sichen ze goen. Hie geet dohin, a kritt en 18-Méint-ale Puppelchen, den *Olivier*, iwwerreecht. Obwuel se entsat sinn, acceptéieren dem Virginie seng Elteren, sech ëm d'Kand ze këmmeren. An Tëschenzäit probéiert de Vincent, erauszefannen, ween him dee Bëbee gemaach huet, a geet seng fréier Frëndinne froen...

## Kuckt och
* Lëscht vu lëtzebuergesche Filmer
Sherlock Holmes and the Leading Lady

** Sherlock Holmes and the Leading Lady** ass e Film vum Peter Sasdy aus dem Joer 1991. Verschidden Zeene vum Film sinn am Schlass zu Aansebuerg, an der Buerg zu Veianen, zu Iechternach an zu Esch-Uelzecht gedréint ginn.

## Ëm wat geet et am Film?
De Film spillt am Joer 1910 an diplomatesche Kreesser. De Sherlock Holmes ass op der Sich no Pläng vun engem revolutionären Zünder deen en Ingenieur an Éisträch geklaut krut.

## Kuckt och
* Lëscht vu lëtzebuergesche Filmer

## Um Spaweck
* De Film op der IMDb
Jean-Pierre Dichter

De **Jean-Pierre** *("Jemp")* **Dichter**, gebuer de 25. Juni 1945 zu Ettelbréck, ass e fréiere lëtzebuergesche Politiker (CSV) an Enseignant.

Vun 1970 bis 1984 war hie Chargé de cours am Collège d'enseignement moyen et professionnel Wiltz an am Lycée technique du Nord, dem haitegen Lycée du Nord.

Hie war vun 1979 bis vun 1999 am Gemengerot a vun 1982 bis 1987 Buergermeeschter vun der Gemeng Wolz.

Vun 1979 bis 1989 war hien Deputéierten an der Chamber.

Hie war als *Conseiller de Gouvernement* am Landwirtschaftsministère ee vun den Initiateure vun de Leaderprojeten zu Lëtzebuerg, an huet de Lëtzebuerger Landwirtschaftsministère op internationale Kongresser vertrueden wéi z. B. 1997 zu Tokio bei Geleeënheet vun der 13. OECD-Versammlung vum *Groupe de Conseil sur le développement rural* wou hien am Atelier iwwer Amenitéiten, mam Theema *Les parcs naturels, une chance pour les aménités rurales*, referéiert huet.

## Gielchen
*
Produktplacéierung

D**'Produktplacéierung** oder **Markeplacéierung** ass eng Reklammstechnik bei där een e Produkt oder eng Mark a verschiddene Medie baussent den normalen an als sollech gekennzeechente Reklammszäiten a Formater ervirhieft.

Sou kann z.&nbsp;B. an Televisiounssendungen oder Filmer den Numm vum Produkt oder der Mark genannt, d'Produkt selwer als Requisit gebraucht, oder de Markelogo gewise ginn.

D'Annonceure probéiere sou, als Zousaz zu den traditionelle Reklammsmëttelen, fir hiert Produkt oder d'Mark an d'Bewosstsinn an an d'Gespréich ze bréngen, a schlussendlech dem Spectateur seng Kafgewunnechten ze beaflossen.
Givry (Yonne)

**Givry** ass eng franséisch Gemeng am Departement Yonne an der Bourgogne-Franche-Comté.

Givry läit am Dall vum Cousin e puer honnert virun deem sengem Zesummelaf mat der Cure op der Gemengegrenz mat Blannay.

## Um Spaweck
Incident at Victoria Falls

**Incident at Victoria Falls** ass en Televisiounsfilm vum Bill Corcoran aus dem Joer 1992. 
## Ëm wat geet et am Film?
De Sherlock Holmes muss nach e leschte Fall léisen ier hien a Pensioun geet …

## Kuckt och
* Lëscht vu lëtzebuergesche Filmer
* IMDb
Abracadabra (Film)

*** Abracadabra*** ass e Film vum Harry Cleven aus dem Joer 1991.

En hat am September 1992 Première um Filmfestival vu San Sebastián, a koum a Frankräich den 3. Februar 1993 an d'Kinoen, Zu Lëtzebuerg ass e bei der Neierëffnung vum Ciné Scala, den 3. Mäerz 1993, fir d'éischt gewise ginn.

## Ëm wat geet et am Film?
De Phil kritt Fräigang aus dem Prisong fir op d'Begriefnes vu senger Mamm ze goen. Ma och seng zwéi Briddder Naze a Chris kréien en net dozou iwwerriet fir op de Kierfecht ze goen. A seng Frëndin Martha schéngt ewell manner vun him wéi vu sengem Cousin ze halen. Wéi en nees sollt hannescht an de Prisong goen, schléit de Phil de Wiechter zesummen a mécht sech dovun...

## Um Spaweck
* Fiche op cna.public.lu (gekuckt 23.12.2013).
* Samsa Film

## Kuckt och
* Lëscht vu lëtzebuergesche Filmer
Magny-Cours

**Magny-Cours** ass eng franséisch Gemeng am Departement Nièvre an der Bourgogne-Franche-Comté.

Zu Magny-Cours ass de Formel 1-Circuit vu Magny-Cours op deem bis 2008 de Grousse Präis vu Frankräich gefuer gouf, an de Klubcircuit vun der *Porsche Sport Driving School*.

Duerch d'Gemeng féiert eng Variant vun der Via Lemovicensis an d'Autobunn A77/N7.
## Persounen
*De Barong a Bëschof vu Rennes, de Louis-Guy de Guérapin de Vauréal gouf do begruewen.

## Um Spaweck
Neure

**Neure ** ass eng franséisch Gemeng am Departement Allier an der Regioun Auvergne-Rhône-Alpes.

Neure läit am Dall vum der Baach Anduise déi queesch duerch d'Gemeng leeft an zu Mésangy an der Gemeng Pouzy-Mésangy an d'Bieudre leeft.

Duerch d'Gemeng féiert déi südlech Variant vun der Via Lemovicensis.

## Um Spaweck
Livry (Nièvre)

**Livry** ass eng franséisch Gemeng am Departement Nièvre an der Bourgogne-Franche-Comté.

Livry läit am Dall vum Allier deen an hirem Westen d'Grenz mat den Departementer Allier a Cher mécht.

Duerch d'Gemeng féiert eng Variant vun der Via Lemovicensis

## Um Spaweck
Le Veurdre

**Le Veurdre ** ass eng franséisch Gemeng am Departement Allier an der Regioun Auvergne-Rhône-Alpes.

Le Veurdre läit am Dall vum Allier deen an hirem Osten d'Grenz mam Departement Nièvre mécht.

Duerch d'Gemeng féiert déi südlech Variant vun der Via Lemovicensis.

An der Zäit vum Zweete Weltkrich ass d'Demarkatiounslinn duerch d'Gemeng gelaf.

## Um Spaweck
Varanasi

**Varanasi** (Hindi: वाराणसी, Urdu: وارانسى, IPA: [ʋɑːˈrɑːɳəsiː], och **Benares** (resp. **Banaras**) oder **Kashi** genannt, ass eng Stad am indeschen Bundesstaat Uttar Pradesh. Se läit um Ganges an huet ronn 1,2 Milliounen Awunner (2011). Varanasi ass eng vun den eelste Stied an Indien a gëllt als déi hellegst Stad vum Hinduismus. Si gëllt als Stad vum Shiva Vishwanat, an zanter 2.500 Joer pilgeren d'Leit dohin. Fir d'Hindu gëllt et als besonnesch ertstriewenswäert, do am Ganges ze bueden a sech do, no sengem Doud, verbrennen ze loossen, wat dann och do vun Dausende vu Leit, dacks just e puer Meter vuneneen ewech, laanscht d'Uwänner vum Floss praktizéiert gëtt. Dës Uwänner sinn an Terrasseform ugeluecht, déi *Ghat* genannt ginn. Nieft de Ghate gëtt et nach eng weider ronn 200 wichteg hinduistesch, jainistesch a buddhistesch Tempelen.

Varanasi ass awer och allgemeng en Zentrum vun der Hinduistescher Kultur a Wëssenschaft. D'Banaras Hindu University (BHU) huet do hire Sëtz.

Wéinst senger reliéiser Roll si vill Hinduen aus aneren Deeler vu Südasien dohi geplënnert; ronn zwee Drëttel vun den Awunner hunn déi Relioun, knapps een Drëttel si Moslem.

Eng 10 Kilometer nërdlech vu Varanasi läit Sarnath, wou de Buddha seng éischt Priedegt gehale soll hunn, och dës eng wichteg Pilgerplaz.

## Literatur
* Diana L. Eck: *Banaras. City of Light.* London: Routledge, 1983 (däitsch: *Banāras. Stadt des Lichts*. Aus dem Amerikanischen von Bettina Bäumer und Luitgard Soni. Frankfurt am Main: Insel Verlag, 1989; Taschenbuchausgabe: Frankfurt am Main: Insel Verlag 2006).
* Niels Gutschow, Axel Michaels: *Benares. Tempel und religiöses Leben in der heiligen Stadt der Hindus*. Köln 1993.
* Judy F. Pugh: "Divination and Ideology in the Banaras Muslim Community" in *Sharīʿat and Ambiguity in South Asian Islam*. Delhi u.a.: Oxford University Press 1988. S. 288-306.
* Rana P. B. Singh (ed.): *Banāras (Vārāṇasī). Cosmic order, sacred city, Hindu traditions.* Varanasi: Tara Book, 1993.

## Um Spaweck

* Site vun der Stadverwaltung vu Varanasi (engl.)
Michelle Bachelet

D**'Verónica Michelle Bachelet Jeria** , gebuer den 29. September 1951 zu Santiago de Chile, ass eng chileenesch Politikerin. Si war zweemol, vum 11. Mäerz 2006 bis den 11. Mäerz 2010 an dunn nees vum 11. Mäerz 2014 bis den 11. Mäerz 2018, Presidentin vum Chile.

D'Michelle Bachelet ass d'Duechter vum Generol Alberto Bachelet, dee loyal zum Salvador Allende war, an deen nom Putsch vum Augusto Pinochet gefaange geholl a gefoltert gouf, an un de Follgen dovun dat Joer drop gestuerwen ass. D'Michelle ass mat hirer Mamm an d'DDR geflücht, wou s'op der Humboldt-Universitéit Berlin Medezin studéiert huet.

1979 goung se hannescht an de Chile, wou se, nodeem se de Studium ofgeschloss hat, Kannerdoktesch gouf.

Tëscht 1994 an 1997 huet si am chileenesche Gesondheetsministère geschafft, duerno bis 2000 am Verdeedegungsministère. Den 11.&nbsp;Mäerz 2000 gouf si Gesondheetsministesch an 2002 Ministesch fir Verdeedegung.

Tëscht hirem éischten an zweete Presidentschaftsmandat war si Ënnersektretärin vun de Vereenten Natiounen als Direktesch (*Executive Director*) vun der UN-Fraen-Organisatioun UN Women.

## Um Spaweck

* Offiziell Websäit vun der Michelle Bachelet
* "Ich will da sein für die Menschen in ihrem Schmerz" – Interview an der Serie "Prominente Ehemalige der Humboldt-Universität zu Berlin" vum Januar 2009
* ''Parliamentary Strategies for tackling violence against women and girls''. Ried de 5. Mäerz 2013
More (Film 1969)

***More*** ass e franséisch-lëtzebuergesch-däitsche Film vum Barbet Schroeder aus dem Joer 1969.

## Ëm wat geet et am Film?
De Stefan Brückner reest no sengem Studium um Enn vun den 1960er Jore vu Lübeck op Paräis. Op enger Party léiert hien eng Amerikanerin d'Estelle Miller kennen. Mat hir trefft hie sech spéider zu Ibiza a si geroden an den Drogemilieu...

## Kuckt och
* Lëscht vu lëtzebuergesche Filmer

## Um Spaweck
* De Film op dvdclassik
Internationale Fluchhafe San Francisco

Den **Internationale Fluchhafe vu San Francisco** (**San Francisco International Airport**; IATA: **SFO**, ICAO: **KSFO**) ass den internationale Verkéiersfluchhafe vun der kalifornescher Metropol San Francisco. E gëtt vun der *San Francisco Airports Commission* geréiert an ass, mat iwwer 39 Millioune Passagéier am Joer 2010 deen néngtgréisste Fluchhafe vun den USA, nom Fluchhafe Los Angeles deen zweetgréissten op hirer Westküst, a, global gekuckt, op 22. Plaz (2012) vun de gréisste Fluchhäfen no der Zuel vun de Passagéier.

Den SFO ass en Dréikräiz fir d'United Airlines an d'Virgin America. En huet 4 Terminalen, mat am Ganzen 8 Zonen déi am Krees arrangéiert sinn, a vun A bis G duerchbuschtawéiert sinn.

Zanter 2003 ass en duerch eng Eisebunnslinn direkt mat San Francisco verbonnen.

## Um Spaweck

* flysfo.com, d'Websäit vum San Francisco International Airport]